Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18045

2. Megjegyzés: A távoli létesítmények alkalmasak az időjárási körülmények változásainak ellensúlyozására abban az esetben, amikor a repülőgépnek a felszállásra kijelölt futópályához vezető gurulási útvonala mentén jegesedés, vagy hófúvás várható. 3.15.3 Ajánlás — A távoli jégmentesítő és jégtelenítő létesítményt úgy helyezzék el, hogy az ne érjen a 4. fejezetben meghatározott akadálykorlátozási felületekbe, ne okozzon interferenciás zavart a rádiónavigációs berendezések működésében és a jégtelenítés alatt álló repülőgép további engedélyezésének érdekében a repülőtéri irányító toronyból jól látható legyen. 3.15.4 Ajánlás — A távoli jégmentesítő és jégtelenítő létesítményt úgy helyezzék el, hogy az, esetleg kitérő gurulóút szakasz létesítésével és igénybevételével lehetővé tegye a forgalom gyors áramlását, továbbá a létesítményre történő be és kiállás ne igényeljen szokatlan gurulási műveleteket. Megjegyzés: A jégtelenítő kezelés hatásfoka csökkenésének elkerülése érdekében figyelembe kell venni a jégtelenítés alatt álló repülőgép mögött levő, vagy mozgó repülőgép sugárhajtóművéből származó gázsugár hatásokat is. A jégmentesítő és jégtelenítő létesítmények száma és mérete Megjegyzés: A repülőgép jégmentesítő és jégtelenítő létesítmény (hely) az alábbi két területből áll:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes